เงินบาทเปิดตลาดที่ 32.44/45
ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.44/45 ปรับตัวอ่อนค่าตามภูมิภาค
1 ก.ค. 2553

ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ระดับ 32.44/45 ปรับตัวอ่อนค่าตามภูมิภาค
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.44/45 บาท/ดอลลาร์ ปรับตัวอ่อนค่าเล็กน้อยจากเย็นวานนี้ที่ระดับ 32.43/44 บาท/ดอลลาร์ ซึ่งเป็นการปรับตัวไปในทิศทางเดียวกันกับภูมิภาค
"(เงินบาท)ปรับตัวอ่อนค่าต่อเนื่องจากเย็นวานนี้ เนื่องจากดอลลาร์กลับมาปรับตัวแข็งค่า against กับทุกสกุล" นักบริหารเงิน ระบุ
ตลาดมีความกังวลกรณีข่าวลือเกี่ยวกับตัวเลขเศรษฐกิจของจีนจะออกมาไม่ค่อยดี และการประท้วงในสหภาพยุโรปที่มีแนวโน้มรุนแรง ทำให้นักลงทุนเริ่มเทขายหุ้นออกไป
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 88.50/52 เยน/ดอลลาร์ ส่วนเงินยูโรอยู่ที่ระดับ 1.2203/2205 ดอลลาร์/ยูโร 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 32.40-32.50 บาท/ดอลลาร์